KFOR

**Forca e Kosovës** (**KFOR**) janë një trupë e armatosur e formuar nga bashkësia ndërkombëtare pas luftës së Kosovës me qëllim të sigurimit të Kosovës.

Formimi i kësaj trupe nën komandën e NATO-s është thirrur nga OKB-ja më 10 qershor 1999 në rezolutën 1244 me qëllim të krijimit të një hapësire sigurie për kthimin e refugjatëve të luftës. Qendra komanduese e trupës gjendet në kryeqytetin e Kosovës.

Në fillim (1999) trupa përbëhej nga kontingjentet e 40 kombeve me një fuqi ushtarake prej 50,000 ushtarakëve. Që prej 30 Nëntorit 2012 në përbërjen e kësaj trupe janë rreth 5,565 ushtarakë nga 31 kombe anëtare të OKB-së. 

## Objektivat 
Sipas mandatit fillestar:
* të pengojë çdo armiqësi dhe kërcënim të krijuar ndaj Kosovës nga forcat Jugosllave dhe Serbe;
* të krijojë dhe të mbajë një ambjent të sigurtë në Kosovë, duke përfshirë sigurinë publike dhe rendin civil;
* të çarmatosë UÇK-në;
* të mbështesë misionet humanitare ndërkombëtare;
* të koordinohet dhe mbështesë popullsinë civile ndëkombëtare në Kosovë;

Detyrat e KFOR-it sot:
* ndihma me kthimin apo zhvendosjen e personave të zhvendosur dhe refugjatëve;
* rindërtim dhe çminim;
* asistencë mjekësore;
* siguria dhe rendi publik;
* siguria e minoriteteve;
* mbrojtja e pasurive kombëtare;
* siguria e kufirit;
* ndalimi i trafikimit të armëve në kufi;
* zbatimi i një programi për armët, armatimin dhe eksplozivët;
* shkatërrimi i armëve;
* mbështetje për themelimin e institucioneve civile, ligjit dhe rendit, sistemit gjyqësor dhe penal, procesit zgjedhor dhe aspekte të tjera të jetës politike, ekonomike dhe shoqërore të shtetit.

## Komanda 
[parapamje|250px|Gjen. Maj. [Valeri Evtoukovitich|Valeri Evtoukovitich (majtas) komandant i forcave Ruse në Kosovë përshëndete me Gjen. Bri. John Craddock (dyti nga e djathta) komandantin e Trup. Forc. Falcon më 7 qershor 1999.]]
Trupa e KFOR-it komandohet nga komanda e përgjithshme në krye me një Gjeneral të shkalës së tretë (me tre yje) i cili vije nga radhët e kombeve prijëse të misionit dhe që kanë komandën në njërën nga pesë batalionet e stacionuara në Kosovë. Edhe pse kjo nuk është e kushtëzuar deri në fund vitin   2006 ka qenë kështu. 

Deri në vitin 2006 postin e komandantit të përgjithshëm (COMKFOR) e kanë ndërruar 12 Gjeneralë. Duke filluar nga:
* Gjenerali Wesley Clark (SHBA) 
* Gjeneral brigade Sir Mike Jackson (Britania e Madhe) (12 qershor 1999 - 8 tetor 1999)
* Gjeneral Dr. Klaus Reinhardt (Gjermania) (8 tetor 1999 - 18 prill 2000)
* Gjeneral brigade Juan Ortuño (Spanja) (19 prill 2000 - 16 tetor 2000)
* Gjeneral brigade Carlo Cabigiosu (Italia) (17 tetor 2000 - 6 prill 2001)
* Gjeneral brigade Thorstein Skiaker (Norvegjia) (7 prill 2001 - 3 tetor 2001)
* Gjeneral brigade Marcel M. Valentin (Franca) (4 tetor 2001 - 4 tetor 2002)
* Gjeneral brigade Fabio Mini (Italia) (5 tetor 2002 - 3 tetor 2003)
* Gjeneral brigade Holger Kammerhoff (Gjermania) (4 tetor 2003 - 31 gusht 2004)
* Gjeneral brigade Yves de Kermabon (Franca) (1 shtator 2004 - 31 gusht 2005)
* Gjeneral brigade Giuseppe Valotto (Italia) (1 shtator 2005 - 31 gusht 2006)
* Gjeneral brigade Roland Kather (Gjermania) (1 shtator 2006 - 31 gusht 2007)
* Gjeneral Xavier Bout de Marnhac (Franca) (1 shtator 2007 - 31 gusht 2008)
* Gjeneral Giuseppe Emilio Gay (Italia) (1 shtator 2008 - 7 shtator 2009)
* Gjeneral Markus J. Bentler (Gjermania) (8 shtator 2009 - 31 gusht 2010)
* Gjeneral Erhard Bühler (Gjermania) (1 shtator 2010 - 8 shtator 2011)
* Gjeneral Erhard Drews (Gjermania) (9 shtator 2011 - 7 shtator 2012)
* Gjeneral major Volker Halbauer (Gjermania) (8 shtator 2012 - në detyrë)

## Struktura e trupës 
### Struktura e Vjetër 
parapamje|250px|Zonat e KFOR-it.
Për qëllim të kryerjes së misionit, hapësira e sigurisë është e ndarë në të ashtë quajtura pesë sektorë të cilat komandohen nga pesë kombe të forcave ndërkombëtare (MNTF). Këto zona në terminologjinë e ushtarakëve ndahen sipas orientimit në hapësirë por përdoren edhe emërtime tjera. Kështu në sipas gjendjes më 15 maj 2006: 
* Zona jugore: Gjermania, Turqia apo Austria MNTF S
* Zona perëndimore: Italia MNTF W
* Zona veriore: Franca MNTF N
* Zona qendror: Republika Çeke, Finlanda apo Suedia MNTF C
* Zona lindore: SHBA MNTF E

Po ashtu gjendet edhe një batalion rezervë nën komandën e COMKFOR-it, Batalioni Rezervë Taktike-Manovrues (KFOR Tactical Reserve Manoeuvre Battailon [KTM]). Për luftimin e kriminalitetit është Njësia Ndërkombëtare Speciale (KFOR MSU-Multinational Specialized Unit) e udhëhequr nga italianët dhe stacionuar në Prishtinë.

### Struktura e Re 
Në fazën e dytë të tranzicionit të KFOR dhe me ardhjen e EULEX u ndryshuan dhe strukturat duke filluar nga Tetori 2010.

* HQ MNBG East, ndodhet në Kampin Bondsteel.
* HQ MNBG West, ndodhet në Kampin Villagio Italia.
* JRD N, ndodhet në Kampin Novo Selo.
* JRD C, ndodhet në Kampin Film City.
* JRD S, ndodhet në Kampin e Prizrenit.
* JRD W, ndodhet në Kampin Villagio Italia.

## Kombet pjesëmarrëse 
200px|parapamje|Qendrat civile.

## Personalitete të KFOR-it 
* Eduardo Manuel - Flavio Garello - Darren G. Owens - Per Lodin - Vincenzo Santo - Jean-Jacques Bart - Philippe Sommaire - Giuseppe Valotto

## Mirënjohjet 
* Medalja e Artë e Lirisë - Kosovë për Komandën e NATO/KFOR-it në Kosovë

## Shiko dhe këtu 
* Ekipi Planifikues i BE-së për Kosovën
* UNMIK
* Republika e Kosovës (1990–2000)

## Lidhje të jashtme 
* faqe zyrtare e KFOR-it

## Referime